Túrakód: F\_Berek-21 / Táv.: 21 / Frissítve: 2020-12-21

Túranév: Terepfutó / Berek-21 km

Teljesítménytúránk 7 résztávból áll. Teljesítése 8 ellenőrzőpont-igazolást igényel.

A rajt és a cél ugyanott található.

*(Szentes-Berek. A településrész ÉK-i sarkánál a lakott területre bevezető út DK-i oldalán, az első kiágazó földút ÉK-i szegletében, egy akácfán.)*

Kódja: Berek/R-C

Elhelyezkedésének koordinátája: N46 37.569 E20 13.802

Megközelítése *(a város felől)* a 451-es főút *(elkerülői út)* keresztezését követően 1,1 km-re!

*(A túra navigációjának elsődleges anyaga a letölthető nyomvonal. Ennek használata, vagy helyismeret hiányában nem ajánlott elkezdeni a túrát! A leírás nem helyettesíti a nyomvonal használatát, csupán kiegészíti azt.)*

1. résztáv: /Berek / R-C - Berek / 1/

A Berek/R-C QR-kód beolvasását követően lefelé, a DK-i irányban futó, murvás úton induljunk! E kezdeti szakaszon, jobbunkon a lakott terület szélső házai, tanyái húzódnak. Az út egy jobbos kanyarulatot követően felvezeti a túrázót a párhuzamosan futó „aszfaltcsík” végéhez. Ebben a kereszteződésben balra *(DK)* fordulva, majd rögtön ezután szintén balra tartva (követve a nyomvonal instrukcióit) jutunk ki a kaszáló szélén futó túraútvonalra. Lassan elhagyjuk a lakóépületeket is, és csak a vadon és művelt terület vesz körül bennünket.

Elérve a jobbunkon induló csatorna végpontjához, a földutak kereszteződéséhez, a nyomvonalak találkozásához, balra *(K)* kell fordulnunk. Az erdősávhoz és a töltéshez érve, eleinte az alján, majd később a tetején vezet a túra útvonala. Amint kiérünk az akácok között a vasúti töltésig, az úttól jobbra *(DDK)*, már le is zárul a szakasz a Berek/1 pont elérésével.

2. résztáv: /Berek / 1 - Berek / 2/

QR-kód beolvasását követően D-re, a vasúti átjáró irányába induljunk! Elérve a földutak kereszteződését, jobbra *(NY)*, és az itt „Y”-ban kettéágazó úton is a jobboldali ágban haladva menjünk a lejtős részre. Leérve, a nyomvonalat követve balra *(DDNY)*, majd rögvest jobbra *(NY)* vezet a túra útvonala. Innen hosszabb szakaszon *(1,7 km)* azonos a követendő irány művelt területek és kaszáló mentén vezető földúton. Az emelkedőn feljutva, elérve a keresztező földutat jobbra *(É)*, kissé odébb *(200 m)*, balra *(NY)* kanyarodva *(a nyomvonalak találkozásánál)*, már meg is érkezünk a kereszteződéstől 100 m-re található ellenőrzőpontra *(Berek/2)*. Ez a földút É-i oldalán, a csatornapartján, egy diófán található.

3. résztáv: /Berek / 2 - Berek / 4/﻿

Kódbeolvasást követően irányváltás nélkül szükséges haladni, egészen a Kurca partjáig *(2 km)*, a vége felé kissé lejtős területen. Itt balra *(DNY)* fordulva a vízpart mentén futó fás-bokros sáv mellett vezet az út. Odébb *(350 m)* egy emelkedőn és hangulatos, „növény alagúton” keresztül jutunk fel egy elhagyott tanyatelekre, melynek túlsó D-i szélén, a víz felőli oldalon találjuk a keresett ellenőrzőpontot *(Berek/4)* egy akácfa törzsén.

4. résztáv: /Berek / 4 - Berek / 7/﻿

Csekkolást követően a füves földút vezeti a túrázót, eltéveszthetetlenül. A kisebb lejtőt követően a vízpart vonalát követve, nagyívben, de továbbra is a fás-bokros sáv elválasztásával a víztől haladunk.

Elérve a jelentősebben kijárt földutat, a hídfőnél jobbra *(NYÉNY)*, a hídon átkelve kell továbbhaladnunk, de az ellenőrzőpont *(Berek/7)* eléréséig jelentősebb figyelmet igényel a track kontrollálása! Közben egy kisebb dombon is átkelünk a nyomvonal jobbos, majd balos töréspontjánál.

De ekkor már a látómezőnkbe kerül a Lándor-tó nádasa is. A tavat a D-i oldaláról kerüljük meg, a központi horgászbázis előtt elérve a QR- kódos táblát, az út jobb -tó felőli- oldalán, egy nyárfa törzsén.

5. résztáv: /Berek / 7 - Berek / 8/﻿

Haladjunk a földúton tovább, keresztezve a vízszintszabályozáshoz használatos csatornát a Tisza töltésének irányába. A tó NY-i oldalán ösvénnyé keskenyedik az út, és egy rövid szakaszra a vízparthoz feszül. A gátra egy csatorna piciny „hídján” át, az erdősávon átvágva jutunk. A töltéskoronára felküzdve magunkat ÉK felé haladjunk, egész a következő rámpáig. Itt a mentett oldalon, a töltés lábánál haladva tudunk elhaladni a Sulymos-tó NY-i vége mellett. Ezt követően a track füves földúton vezeti a túrázót, átvágva egy hangulatos kaszálón. A keresett ellenőrzőpont *(Berek/8)* a füves terület É-i szélén, az erdő DK-i sarkán, egy akácfán található.

6. résztáv: /Berek / 8 - Berek / 9/﻿

Továbbhaladva a földutak hálózatában, ismét a nyomvonal követés lesz a helyes út eldöntésében a jó megoldás. A szakaszon csak két jelentősebb *(derékszögű)* irányváltás van, de ezek helyének eldöntésében igényel figyelmet a kijelző. Az utolsó terepi ellenőrzőpont *(Berek/9)* a hosszabb egyenes szakasz végénél, a jobbunkon húzódó csatorna partján, egy fűzfán bújik meg.

7. résztáv: /Berek / 9 - Berek / R-C/﻿

Továbbindulva, jobbra *(D)* fordulva, és visszatérve a kijelző figyelemmel kísérésére, egy derékszögű balos *(K)* fordulat választja el a túrázót a Kurca partjának ismételt elérésétől. E szakaszon, a csatorna innenső *(érkezés felől)*, É-i oldalán haladjunk! Odaérve, már látható a Berki zsilip szerkezete, melyen az út is átvezet. A túlsó oldalon, a vízparttal párhuzamosan futó út *(DDK)* az, melyen visszajutunk a kiindulási pontra, mely most célként szolgál *(Berek/R-C)*.

Ne felejtsük el, most is kezelnünk kell a teljesítésigazolást az általunk választott módon!

Feldolgozták: Virág Olga, 

*Tapasztalataidat, élményeidet őrömmel fogadjuk!
(Fotó és videó anyagokat is várunk.)*